ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁԸ ՀԱՅՈՑ ՑԵՂԱՍՊԱՆՈՒԹՅԱՆ 105-ՐԴ ՏԱՐԵԼԻՑԻ ԱՌԹԻՎ

Ապրիլի 24-ին լրանում է Օսմանյան Թուրքիայի կողմից իրագործված Հայոց ցեղասպանության 105-րդ տարելիցը: Ծրագիր, որի նպատակն էր բնաջնջել հայ ժողովրդին, մի ժողովրդի, որը պայքարել ու մաքառել գիտի, նահատակվել՝ հանուն մայր հողի և հավերժել՝ հանուն գալիքի ու արդարության վերականգնման:  
Անցել է 105 տարի, սակայն ոչինչ չի մոռացվել: Մենք մեր գոյությամբ ու պայքարով ապացուցել ենք աշխարհին, որ թուրքական ծրագրերը տապալվել են, որ վաղ, թե ուշ Թուրքիան առերեսվելու է պատմությանը, և Հայոց ցեղասպանությանը տրվելու է համապատասխան գնահատական:  
Հայ ժողովուրդը շնորհակալ ու երախտապարտ է այն երկրներին, որոնք պաշտոնապես ճանաչել ու դատապարտել են Հայոց ցեղասպանությունը: Մենք շարունակելու ենք մեր պայքարը, որպեսզի հաղթանակի արդարությունը, և նման ոճիրներ այլևս չիրականացվեն ոչ մի ժողովրդի հանդեպ:  
Այսօր մենք ոգեկոչում են 1,5 մլն անմեղ նահատակների հիշատակը, սակայն, ի տարբերություն նախորդ տարիների, մենք դա անում ենք լռելյայն՝ պայմանավորված երկրում գործող արտակարգ դրությամբ:  
ՀԻՇՈՒՄ ՈՒ ՊԱՀԱՆՋՈՒՄ ԵՆՔ:  
ՀԻՇԱՏԱԿՆ ԱՐԴԱՐՈՑ ՕՐՀՆՈՒԹՅԱՄԲ ԵՂԻՑԻ: